stanford-oval/wikipedia huggingface dataset:
Qatarin kalliopiirrokset
Lisää muualla

Amor, Kirsten: valokuvia, Flickr
Al Baqqarah- vene.
CVS

| CVS |
| --- | --- |
Luoja:  Dick Grune
Kehityshistoria
Vakaa versio:  1.11.23 (8. toukokuuta 2008)
Kehitysversio:  1.12.13 (28. syyskuuta 2005)
Tiedot
Ohjelmistotyyppi:  versionhallinta
Lisenssi:  GNU General Public License, versio 1.0 tai myöhempi
Aiheesta muualla
Verkkosivusto
CVS (engl. Concurrent Versions System) on versionhallintajärjestelmä lähdekoodien hallintaan. CVS on niin sanottu toisen sukupolven versionhallintajärjestelmä, joka seuraa useampia tiedostoja, mutta riippuu keskitetystä palvelimesta.
CVS:n kehityksen aloitti Dick Grune skripteillä, jotka hän julkaisi comp.sources.unix uutisryhmässä heinäkuussa 1986. CVS oli aluksi käyttöliittymä (engl. front end) RCS:lle.
Vaikka ohjelmakoodia näistä skripteistä ei myöhemmin enää käytetty niiden algoritmit säilyivät myöhemmissä versioissa. CVS sallii useamman käyttäjän työskennellä saman tiedoston parissa, jolloin muutokset on yhdistettävä (engl. merge) ennen tallennusta (engl. commit).
Subversion kehitettiin korjaamaan CVS:n ongelmakohtia.
Versio vs. revisio

CVS:n yhteydessä käytetään versiota tarkoittamaan julkaisunumeroa (markkinointiterminä tuotteen versiolle) ja revisiota CVS:n sisäisen versioinnin numerolle.
Aiheesta muualla

Open Source Development with CVS kirja verkossa (englanniksi)
Niigatan maanjäristys 2007

Järistysalue.
Niigatan maanjäristys (jap. 中越沖地震) oli Japanissa 16. heinäkuuta 2007 kello 10.13 paikallista aikaa tapahtunut maanjäristys, joka oli voimakkuudeltaan 6,8 Richterin asteikolla. Järistys alkoi Niigatan prefektuurista, ja se ravisteli taloja yli 200 kilometrin päässä Tokiossa. 11 ihmistä kuoli ja yli tuhat loukkaantui järistyksen vuoksi.
Toinen maanjäristys sattui samana päivänä Japanin luoteisrannikolla kello 11.17 paikallista aikaa. Järistys oli voimakkuudeltaan 5,6 Richterin asteikolla.
Taloja sortui etenkin Kashiwazakin kaupungissa. Järistys aiheutti myös mutavyöryjä ja katkaisi sähköt ja vesijohtoveden tuhansilta asukkailta. Niigatan lentoasema jouduttiin sulkemaan maanjäristyksen takia. Alueella sijaitseva maailman suurin atomivoimalakompleksi vaurioitui järistyksessä ja siitä syttyneessä tulipalossa, mutta tulipalo ei aiheuttanut säteilyvaaraa.
Vaurioitunutta jalkakäytävää Kashiwazakin kaupungissa.
Ōmigawan rautatieasema jouduttiin sulkemaan maanvyöryn peitettyä raiteet alleen.
Aiheesta muualla

Wikimedia Commonsissa on kuvia tai muita tiedostoja aiheesta .
YLE:n uutiset tapahtumista
BBC:n uutiset tapahtumista (englanniksi)
Catius

Catius (ensimmäinen vuosisata eaa.) oli roomalainen epikurolaiseen koulukuntaan kuulunut filosofi. Hän oli kotoisin Gallia Transpadanasta.
Catius kirjoitti neljää kirjaa käsittäneen tutkielman olevaisen luonteesta ja korkeimmasta hyvästä (De rerum natura et de summo bono). Cicero kirjoitti vuonna 45 eaa. kirjoitetussa kirjeessä, että Catius oli juuri kuollut. Cicero pilkkasi kirjeessä ajatusta jota kutsui nimellä "spectra Catiana" — Catiuksen ajatukset esittivät epikurolaisen ajatuksen materiaalisista kuvista (ειδωλα), joiden he ajattelivat esittäytyvän mielelle ja herättävän näin aistimuksen poissaolevista kappaleista.
Vanhat Horatiuksen kommentaattorit ovat katsoneet, että tämän toisen kirjan neljännessä satiirissa esiintyvä Catius, joka pitää mahtipontisen ja paatoksellisen luennon erilaisista ruokapöydän nautinnoista, on tämä sama epikurolainen Catius. Ciceron todistuksen perusteella vaikuttaa kuitenkin siltä, että satiiri on kirjoitettu useita vuosia Catiuksen kuoleman jälkeen, ja näin Horatius on saattanut viitata nimellä johonkin hovin mässäilijään.
Ne kesäyöt

| Ne kesäyöt Anki |
| --- | --- | --- |

Kokoelmalevyn tiedot
 Julkaistu: 1997
 Formaatti: CD-levy
 Tyylilaji: iskelmä
 Kesto: 57.13
 Levy-yhtiö: Warner Music
20 suosikkia – Ne kesäyöt on vuonna 1997 20 suosikkia -sarjassa julkaistu Ankin kokoelmalevy.
Kappaleet

Teinitytön blues (2:53)
Paha tyttö (2:26)
Vanhan korpin varjo (3:05)
Ne kesäyöt (1:50)
Pieni lintu (2:00)
Sunny (2:56)
Niin kauan kuin tää kestää saa (2:52)
Ohi nuoruus nyt on (3:15)
Aamun hiljaisuuteen (3:43)
Kaikki tuntui muuttuneen (3:35)
Pyörteitä (2:28)
Niin aikaisin (3:07)
Elän yhä muistoissain (2:45)
Jäät tyhjää katsomaan (2:31)
Päivän viimeinen laulu (2:22)
Hän elää (2:33)
Arvaa kenet Pariisissa näin (2:41)
Hän kahlaa kanssasi halki tulppaanien (3:20)
Meren voima (3:10)
Varjot (3:39)
Newton (New Jersey)

| Newton |
| --- | --- |

Valtio:  Yhdysvallat
Osavaltio:   New Jersey
Piirikunta:  Sussex
Pinta-ala:  
 – Kokonaispinta-ala:  8,76 km²
 – Josta vettä:  0,06 km² 
Väkiluku (2020):  8 374
 – Väestötiheys:  960 as./km²
 
 https://newtontownhall.com 
Infobox OKVirheellinen NIMI-arvo: 
Newton on kunta (town) New Jerseyn osavaltiossa, Yhdysvalloissa. Sen väkiluku oli 8 374 vuonna 2020. Kunta toimii Sussexin piirikunnan hallintokeskuksena.
Väestö

Vuonna 2020 Newtonin 8 374 asukkaasta valkoisia oli 89,7 %, mustia 4,7 % ja aasialaisia 2,9 %. Vuonna 2019 14,5 % asukkaista puhui kotonaan jotain muuta kieltä kuin englantia ja 12,8 % asukkaista oli syntynyt ulkomailla.
Kuvia kunnasta

Sussexin piirikunnan hallinnon rakennus.
Aiheesta muualla

Kuvia tai muita tiedostoja aiheesta Newton (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Riddarholmen

Riddarholmen
Riddarholmen kaupungintalon tornista
| --- | --- |
Sijainti:  Tukholma Tukholman läänissä, Uppland Ruotsi
Vesialue:  Riddarfjärden, Mälaren 
Korkein kohta:  8 m mpy. 
Pinta-ala:  6 ha
| --- | --- |
Asukasluku:  0 
Asutuskeskukset:  Riddarholmen (kaupunginosa)
Luokitus:  Hallituksen luetteloima rakennuskompleksi (25. tammikuuta 1935) 
muokkaa - muokkaa wikitekstiä - muokkaa Wikidataa
Kujia talojen välissä
Riddarholmen on Mälarenin saari ja kaupunginosa Tukholman kaupunkitaajamassa.
Maantietoa > Yleistä

Riddarholmen sijaitsee Mälarenin itäosassa Riddarfjärdenin itäosassa mereen laskevien Norrströmin ja Söderströmin suulla. Saaren länsirannasta on yli kaksi kilometriä pitkä näkymä Riddarfjärenille, jonka taivaanrannassa näkyvät vielä Långholmen, Kungsholmen ja Lilla Essingen. Riddarfjärdelillä on vilkas pienveneliikenne ja muutaman sisävesilaivojen tilausliikennettä. Matkustajalaivojen laitureita sijaitsee myös Riddarholmenilla, josta liikennöivät esimerkiksi M/S Riddarholmen ja M/S Riddarfjärden. Saaren pituus on 350 metriä ja leveys on 240 metriä. Sen ranta-alueet ovat laajennettuja, tasoitettuja ja reunoiltaan muurattuja. Saaren pinta-ala on noin 6 hehtaaria ja sen maanpinta on kokonaan päällystetty. Saaren rakennuksissa ei ole enää asuinhuoneistoja. Osa rakennuksista ovat satoja vuosia vanhoja. Saarelle tulee Stadsholmenilla sijaitsevasta Vanhastakaupungista (Gamla stan, omalla saarella) silta, jota kutsutaan Riddarholmsbroniksi. Riddarholmen katsotaan kuuluvan Vanhaankaupunkiin, vaikka saaria erottaa silta. Saaren sivuitse kulkee Riddarfjärdenin ylittävä Södermalmin ja Norrmalmin välinen Centralbro, joka on kuusikaistainen valtaväylä. Sen rinnalla kulkee kaksiraiteinen rautatie, joka on Riddarholmenin kohdalla katettu. Centralbron ja Vanhankaupungin väliin jää kanava.
Maantietoa > Rakennuskanta

Saaren rakennuskanta muodostuu yli kymmenestä rakennuksesta tai rakennusosasta, joilla on satojen vuosien ikä. Näiden lisäksi on kaksi pienempää rakennusta.
| 0 | 1 | 2 | 3 |
| --- | --- | --- | --- |
|  Riddarholmskyrkan  Gråbrödraklostret  Birger-jaarlin torni  Hebben talo  Cruusin palatsi  |  Hessensteinin palatsi  Sparren palatsi  Wrangelin palatsi  Läntinen kymnaasitalo  Itäinen kymnaasitalo  |  Stenbockin palatsi  Schering Rosenhanen palatsi  Sundhet-kolleegion talo  Vanha valtiopäivätalo  Ylikomisarion talo  |  Vanha huutokauppakamari  Levinin huvila  Kamarioikeuden talo  Vanha valtionarkisto  Norstedtin talo  |
Vanha valtiopäivätalo
Wrangelin palatsi
Birger Jarlin tori ja Riddarholmskyrkan
Hessensteinin palatsi
Kaupunginosa

Riddarholmen on ollut Tukholman kaupunginosa vuodesta 1905 lähtien ja se on kuulunut Södermalmin kaupunginosa-alueeseen vuodesta 2007 lähtien. Kaupunginosa-alue muodostettiin yhdistämällä Riddarholmenin kaupungiosan sisältänyt Maria-Gamla Stanin kaupunginosa-alue ja Katarina-Sofian kaupunginosa-alueen kanssa.
Valtaväylä ja Centralbron
Rautatie Citybanan
Historiaa > Tapahtumia

Vuonna 1270 teki Maunu Ladonlukko fransiskaaneille suuren lahjoituksen ja antoi heille luvan rakentaa saarelle Gråbrödraklostret, joka oli fransiskaaniluostari. Keskiaikainen noin vuodelta 1325 oleva Eerikinkronikka mainitsee saaren nimellä Kidhaskär. Se on tarkoittanut muinaisruotsiksi killing (suom. kili), joten saarella ilmeisesti laidunnettiin vuohia. Munkkien tulon jälkeen saarta kutsuttiin nimellä Gråbrödraholmen, Gråmunkeholmen tai Munckholmen. Luostariin kuuluneiden rakennuksien jäänteitä tavataan edelleen nykyrakennuksien rakenteissa. Myös saarelle rakennetussa Riddarholmskyrkanissa on jäänteitä luostarin yhteyteen perustetusta kirkosta. Luostari suljettiin vuonna 1527 Kustaa Vaasan käynnistettyä kirkollisen reduktion. Munkkien poistuttua muutti saarelle pääasiassa pientilallisia.
Tilanne saarella muuttui taas 1600-luvulla, kun tilalliset muuttivat pois. Saaren rakennukset purettiin ja maat jaettiin tontteihin. Kruunu lahjoitti tontit niille aatelisille, jotka kunnostautuivat sotilaina sodassa tai virkamiehinä valtion palveluksessa. Tällaisia olivat esimerkiksi Sparre, Wrangel och Banér, jotka rakensivat saarelle palatsit. Saari sai nykyisen nimensä Riddarholmen vuonna 1638, mutta sen rinnalla käytettiin pitkään muita vakiintuneita nimiä kuten esimerkiksi Gråmunkeholmen ja Kidskär.
Saareen rakennettiin aluksi puurakenteisia siltoja, joita jouduttiin toisinaan uusimaan lahoamisen takia. Sotamarsalkka Åke Tott sai vuonna 1630 luvan rakentaa palatsinsa ja Riddarhusetin väliin oman laskusillan. Vuonna 1655 rakennettiin Tottin laskusillan tilalle kaksi puista puusiltaa. Kun Stadsholmenilla sijainneen kuninkaan linna Tre Kronor tuhoutui vuonna 1697 tulipalossa, muuttivat kuningasperhe Riddarholmenin Wrangelin palatsiin siksi aikaa, että uusi linna saatiin rakennettua valmiiksi. Myös Riddarholmen on kärsinyt tulipaloista. Vuonna 1802 tuhoutui Cruusin palatsi suuressa tulopalossa, jossa vahingoittui myös Wrangelin palatsi.
Palatsien julkisivut aukesivat järvelle päin ja niiden seinä saattoi kulkea aivan vesirajan tuntumassa. Saarta on kasvatettu 1800-luvulla tuomalla sen länsirannoille täytemaata ja laajentamalla siten satamaa laivojen toimintojen helpottamiseksi. Ruotsin uudistetut kaksikamariset valtiopäivät, jotka korvasivat aiemmat säätyvaltiopäivät, kokoontuivat vuosina 1866–1971 aluksi Riddarholmenilla talossa, jota kutsutaan nykyään Vanhaksi valtiopäivätaloksi.
Neuhausin piirros saaresta 1870-luvulla
Riddarholmenin laituri 1840-luvulla, Carl Wilhelm Nordgren
Siipiratasalukset aloittivat Mälarenilla koneistettujen laivojen liikenteen.
Historiaa > Laivaliikenne

Saari on toiminut keskiajalla talonpoikaislaivojen rahtiliikenteen yhtenä solmukohtana. Satama-alueelta on löydetty jäänteet pienestä 1400-luvun purjelaivasta, jossa oli sotavälineistöä Tukholman puolustamiseksi. Laivassa oli purje ja sen keulassa oli kansi. Se on näytteillä Medeltidsmuseetissä. Höyrylaivojen aikakaudella saari toimi tärkeimpänä matkustajaliikenteen ja tavaraliikenteen satamana. Se oli aluksi myös Götan kanavan liikenteen lähtölaiturina, mutta myöhemmin se siirrettiin Skeppsbroniin.
Liikenneolot vuonna 1886
Mälardrottningen laiturissa vuonna 2009
Aiheesta muualla

Kuvia tai muita tiedostoja aiheesta Riddarholmen Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Riddarholmen
Tukholman kaupunginosat
Käännös suomeksi
Ortrun Wenkel

Ortrun Wenkel vuonna 1993.
Ortrun Wenkel (s. 25. lokakuuta 1942) on saksalainen altto, joka on ansioitunut varsinkin barokkimusiikin tulkitsijana. Lisäksi hän on esittänyt rooleja muun muassa Wagnerin oopperoissa. Hän opiskeli Weimarissa sekä Frankfurtissa ja aloitti uransa konsertti- ja oratoriosolistina vuonna 1964. Oopperadebyyttinsä hän teki vuonna 1971 Heidelbergissä Gluckin teoksessa Orfeuksena.
NF (rap-artisti)

| NF |
| --- | --- |
 NF tammikuussa 2016.
Henkilötiedot
Muut nimet:  Nathan John Feuerstein
Syntynyt: 30. maaliskuuta 1991 (ikä 33) Gladwin, Michigan, Yhdysvallat
Kansalaisuus:  Yhdysvallat
Ammatti:  Rap-artisti, laulaja, lauluntekijä
Puoliso:  Bridgette Doremus
Muut tiedot
Aktiivisena:  2010 –
Aiheesta muualla
Kotisivu
Nathan John Feuerstein (syntynyt 30. maaliskuuta 1991), joka tunnetaan nimikirjaimillaan NF (tyyliteltynä ИF ), on yhdysvaltalainen räppäri, laulaja ja lauluntekijä. Hän on julkaissut kaksi EP:tä, I'm Free (2012),  ja NF -EP:n vuonna 2014 Capitol CMG:n kanssa . NF on julkaissut kuusi studioalbumia: Moments (2010) , Mansion (2015), Therapy Session (2016), Perception (2017), The Search (2019) ja Hope (2023).   NF julkaisi mixtapen Clouds (The Mixtape) vuonna 2021. Hänen albumit ovat ansainneet useita tunnustuksia, mukaan lukien: Gospel Music Associationin Dove Awardin vuoden rap/hiphop -albumista (Therapy Session), kaksi numero 1 debyyttiä Billboard 200 -listoilla (Perception ja The Search), ja kolminkertaisen platinan sertifioidun singlen Yhdysvalloissa, joka pääsi listoille myös kansainvälisesti ("Let You Down").
Elämä

Nathan John Feuerstein syntyi Gladwinissa, Michiganissa, 30. maaliskuuta 1991.
Hän meni naimisiin Bridgette Doremuksen kanssa syksyllä 2018.
Kiertueet

Therapy Session Tour (2017)
Perception Tour (2018)
Perception World Tour (2018)
The Search Tour (2019)
Diskografia > Studioalbumit

Moments (29. marraskuuta 2010)
Mansion (31. maaliskuuta 2015)
Therapy Session (22. huhtikuuta 2016)
Perception (6. lokakuuta 2017)
The Search (26. heinäkuuta 2019)
Hope (2023)
Diskografia > EP:t

I'm Free (1. toukokuuta 2012)
NF (5. elokuuta 2014)
Club Dj (24. lokakuuta 2021)
Diskografia > Mixtapet

Clouds (The Mixtape) (26. maaliskuuta 2021)
Käännös suomeksi
Charles Emil Hagdahl

| Charles Emil Hagdahl |
| --- | --- |

Henkilötiedot
Syntynyt: 6. helmikuuta 1809 Linköping, Ruotsi
Kuollut: 29. marraskuuta 1897 (88 vuotta)
Kansalaisuus:  ruotsalainen
Ammatti:  lääkäri, keittokirjailija
Muut tiedot
Merkittävät teokset: Kokkonsten (1878–1879)
Charles Emil Hagdahl on haudattu Linköpingiin.
Charles Emil Hagdahl (6. helmikuuta 1809 Linköping, Ruotsi – 29. marraskuuta 1897 Tukholma, Ruotsi) oli ruotsalainen lääkäri. Hän on kirjoittanut ensimmäisen ruotsiksi ilmestyneen merkittävän keittokirjan Kokkonsten.
Elämä

Hagdahl opiskeli Uppsalan yliopistossa, josta hän valmistui 1841. Hän toimi lääkärinä Tukholmassa 1838–1847, ja 1847 hänestä tuli Djurgårdsbrunns kuranstaltin intendentti. Vähän myöhemmin hän muutti asumaan Västmanlandiin Tidön linnaan. Hän omisti sen kuitenkin vain vähän aikaa ja muutti sittemmin Tukholmaan.
Hagdahl aloitti kirjoittamisen jo varhain ja kirjoitti muun muassa raportin vankilaoloista niissä maissa, joissa hän oli oikeuskanslerin toimeksiannosta käynyt matkallaan 1840-luvulla, sekä julkaisun Mejerierna i hertigdömena Schleswig och Holstein (1855 'Meijerit Schleswigin ja Holsteinin herttuakunnissa'), joka sai Lantbruksakademienin palkinnon.
Hagdahlin tytär Gertrud Amalia Hagdahl (1864–1959) avioitui pankinjohtaja Marcus Wallenbergin (1864–1943) kanssa. Hän on siten Jacob (1892–1980) ja Marcus Wallenbergin (1899–1982) isoisä.
Keittokirja

Hagdahlin jälkimaine perustuu keittokirjaan Kokkonsten, jonka koko otsikko kuuluu Kokkonsten som vetenskap och konst med särskildt afseende på helsolärans och ekonomiens fordringar. Kirja ilmestyi 1878–1879, ja sitä pidetään yleisesti ainutlaatuisena teoksena. Siinä on kolmetuhatta reseptiä sekä neuvoja elintarvikkeiden käsittelystä ja kotiapulaisten koulutuksesta. Teos ilmentää paitsi kulinaarista harrastusta ja kokemusta, myös lukeneisuutta, sivistystä, huumoria sekä lääkärin ammatin kokemusta. Luetuin osa nykyisin on alun keittotaidon historia, reseptit ovat pääosin vanhentuneet siksi, että ruokatottumukset ja raaka-aineet ovat muuttuneet ja hinnat ovat aivan toisenlaiset, ja myös siksi, että tuolloin oli käytössä palvelusväkeä.
Cajsa Wargin keittokirjan ohella Hagdahlin Kokboken kuuluu ruotsalaisten keittokirjaklassikkojen kärkeen. Vähän ennen Hagdahlia oli suomalaissyntyinen Gustava Björklund julkaissut keittokirjan Kokbok (1. p. 1847), ja Hagdahl mainitsee sen teoksessaan arvostavasti.
Aiheesta muualla

Lisää luettavaa aiheesta Charles Emil Hagdahl on Wikiaineistossa (ruotsiksi)
Lisää luettavaa aiheesta Kokkonsten som vetenskap och konst on Wikiaineistossa (ruotsiksi) (kesken; alkusivuja)
Kokkonsten (Arkistoitu – Internet Archive)
Hagdahls.se
Nina Ruscio

Nina Ruscio on yhdysvaltalainen päälavastaja (production designer). Hän on työskennellyt muiden muassa elokuvissa Big Fat Liar – Valehtelija (2002), Just Married (2003) ja Villi tusina (2003). Hänen molemmat vanhempansa, Al Ruscio ja Kate Williamson, ovat näyttelijöitä. Myös hänen sisaruksensa Elizabeth ja Michael Ruscio tunnetaan viihdealalta.
Aiheesta muualla

Nina Ruscio Internet Movie Databasessa. (englanniksi)
Clare Wheeler

Clare Wheeler tammikuussa 2018.
Clare Wheeler (s. 14. tammikuuta 1998 Coffs Harbour) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 14 maaottelua. Hän pelasi ensimmäisen naisten maaottelunsa syyskuussa 2021.
Wheeler on edustanut seuratasolla kotimaassaan Newcastle Jetsiä ja Sydney FC:tä, Tanskassa Fortuna Hjørringiä sekä Englannissa Evertonia. Hän pelasi kaudella 2022–2023 Englannin Superliigassa 17 ottelua.
Clare Polkinghorne

Clare Polkinghorne
Clare Polkinghorne (s. 1. helmikuuta 1989) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa 157 maaottelua ja tehnyt niissä 16 maalia. MM-kilpailuissa 2019 hän pelasi kaksi ottelua.
Polkinghorne on sarjatasolla pelannut aiemmin kotimaansa lisäksi Japanissa, Yhdysvalloissa ja Norjassa. Hän on huhtikuusta 2021 alkaen edustanut ruotsalaista Vittsjötä.
Nipsinginoja

Nipsinginoja on eräs Limingan lakeuden metsien, soiden ja peltomaiden kautta virtaava, alultaan itsestään syntynyt luonnonoja. Sitä on kanavoitu ja perattu vastaamaan suurten peltoalueiden veto-ojan tarpeita.
Se yhtyy Ala-Temmeksellä noin 80 kilometrin mittaiseen Temmesjokeen, joka laskee vetensä Pohjanlahden Liminganlahteen. Siihen yhtyvät alempana ennen merta Tyrnävän- ja Ängeslevänjoet. Nipsinginoja matkaa Limingan, entisen Temmeksen sekä Tyrnävän kuntien alueilla. Alkuperäinen Nipsinginoja kulki latva-alueillaan esimerkiksi Tyrnävän Korvenkylässä, Sääskelän niityn takaa kohden Leppi- eli Järvinevaa. Nipsinginojassa sijaitsi pieniä lampeja, ”poukamia”, joissa eli haukea. Poukamat kuivuivat metsäojituksien ja Nipsinginojan kanavointien myötä. Latva-alueilla on nykyisin mahdotonta löytää alkuperäisen, luonnonvaraisen Nipsinginojan kulkureittejä.
Järvi- eli Leppinevalla sijaitsi pieni Leppijärvi. Se kuivattiin valtion työttömyystöinä vuosina 1953–1955 niin sanotulla Leppiojan kanavoinnilla. Osaltaan Leppijärveä tai oikeammin Leppinevaa kuivattanutta Nipsinginojankanavaa on kaivettu, etupäässä peltoalueiden kohdilta, kaivinkoneilla, ennen niin sanotuilla ”Hullu–Jusseilla”. Ala-Temmeksellä sijaitsevan Lakeuden kuntainliiton omistaman kunnalliskoti Marttilan kookkaan metsäsaran reunaan, Tyrnävän Korvenkylässä kanava kaivettiin työttömyystöinä vielä lapiopelillä.
Nipsinginojan seutua nelostien vieressä Ala-Temmeksellä on uudemmalle ajalle asutettu Limingan kunnan kunnallisena asuntoalueena. Sinne on kaavoitettu lisäalue asuntoja varten. Tyrnävän kirkonkylän ja Ala-Temmeksen välillä kulkeva seututie 827 kulkee Nipsingin kautta. Nipsinkiin on tehty kaavoitussuunnitelmia Tyrnävän kunnan teollisuuskylää varten.
Niigatan lentoasema

Niigatan lentoasema on lentoasema Niigatassa, Japanissa.
Lentoyhtiöt

All Nippon Airways
China Eastern Airlines
China Southern Airlines
Continental Airlines
Dalavia
Japan Airlines
Korean Air
Vladivostok Air
Aiheesta muualla

Kuvia tai muita tiedostoja aiheesta Niigatan lentoasema Wikimedia Commonsissa
Nir Davidovich

Nir Davidovich
Nir Davidovich on israelilainen jalkapallomaalivahti. Hänen seurajoukkueensa on Maccabi Haifa.
Cal Clutterbuck

| Cal Clutterbuck |
| --- | --- |

Henkilötiedot
Syntynyt: 18. marraskuuta 1987 (ikä 36) Welland, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  98 kg
Seura
Seura:  New York Islanders
Sarja:  NHL
Pelinumero:  15
Pelaajaura
Pääsarjaura:  2007–
Aik. seurat:  Minnesota Wild (NHL) Houston Aeros (AHL)
NHL-varaus:  72. varaus, 2006 Minnesota Wild
Cal William Clutterbuck (s. 18. marraskuuta 1987 Welland, Ontario, Kanada) on kanadalainen jääkiekkoilija, joka edustaa NHL:ssä New York Islandersia.
Minnesota Wild varasi laitahyökkääjänä pelaavan Clutterbuckin vuoden 2006 NHL:n varaustilaisuudessa kolmannella kierroksella numerolla 72. Juniorina Clutterbuck edusti Toronto St. Michael's Majorsia ja Oshawa Generalsia Ontario Hockey Leaguessa.
Clutterbuck teki avausmaalinsa NHL:ssä 24. marraskuuta 2008 Jose Theodoren taakse ottelussa Washington Capitalsia vastaan. Hän teki samassa ottelussa myös toisen maalin.
Debyyttikaudellaan NHL:ssä Clutterbuck rikkoi liigan yhden kauden taklausennätyksen taklattuaan kauden aikana peräti 356 kertaa. Ennätystä piti aiemmin hallussaan Los Angeles Kingsin Dustin Brown.
25. helmikuuta 2010 Clutterbuck solmi kolmivuotisen jatkosopimuksen Minnesotan Wildin kanssa.
Maaliskuussa 2022 Clutterbuck teki kaksivuotisen jatkosopimuksen Islandersin kanssa.
Aiheesta muualla

Cal Clutterbuckin tilastot hockeydb.comissa
Jatkoaika.comin artikkeli Clutterbuckista
Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock
Ratt

| Ratt |
| --- | --- |

 Ratt Sweden vuonna 2010
Tiedot
Toiminnassa:  1976–1992, 1996–2014, 2015–
Tyylilaji:  heavy metal glam metal
Kotipaikka:   San Diego, Yhdysvallat
Laulukieli:  englanti
Jäsenet:  Stephen Pearcy, laulu   Jordan Ziff, soolokitara   Chris Sanders, soolokitara   Juan Croucier, basso   Pete Holmes, rummut  
Levy-yhtiö:  Atlantic Records   Portrait Records  
Aiheesta muualla
www.therattpack.com
Infobox OKNimi-testi OK: 
Ratt (kirjoitetaan usein myös RATT) on yhdysvaltalainen glam metal -yhtye. Se oli suosituimmillaan 1980-luvulla, jolloin glam metal -genre oli muutenkin suosionsa huipulla. Ratt kuului Mötley Cruen ohella genren tunnetuimpiin yhtyeisiin ja sen albumit ovat myyneet pelkästään Yhdysvalloissa n. 15 miljoonaa kappaletta. Rattin ensimmäinen albumi Out of the Cellar myi välittömästi moninkertaista platinaa. Yhtyeen tunnetuimpia kappaleita ovat mm. "Round and Round", "Lay it Down", "Wanted Man" ja "You're in Love". Ratt on menestysvuosiensa jälkeen hajonnut pariinkin otteeseen ja varsinkin 2010-luvun aikana yhtye on tullut tunnetuksi lähinnä miehistönvaihdoksistaan ja oikeusjutuista liittyen yhtyeen nimen käyttöoikeuksiin.